НУ **“Св. Св. Кирил и Методий”- Тополовград**

**ул.”Иван Вазов „№13,тел.0470/52150, e-mail:nu1\_4topgrad@abv.bg**

**Утвърдил:**



**ПЛАН**

**НА КОМИСИЯТА ЗА ПРЕВЕНЦИЯ НА**

**ПРОТИВООБЩЕСТВЕНИТЕ ПРОЯВИ НА**

**МАЛОЛЕТНИ И НЕПЪЛНОЛЕТНИ**

**за учебната 2021/ 2022година**

Планът е съобразен със спeцификата на учебното заведение и предвижда дейности за осъществяване на превенция на асоциалните прояви на учениците:

**I. Общи положения:**

1. Училищната комисия е създадена на основание чл.2,ал.1”а” от Закона за борба с противообществените прояви на малолетни и непълнолетни.

2. Комисията е избрана с протокол №2/26.10.2021 г.

В състав:

Председател: Стоянка Недялкова

Членове: Диана Георгиева

Галина Карайчева

**II. Цели:**

1. Организиране и провеждане на превантивни и възпитателни дейности за предпазване учениците, застрашени от извършване на негативни прояви, вследствие влияние на неблагоприятни фактори от обкръжаващата ги среда.

2. Свеждане до минимум противообществените прояви /кражба, употреба на алкохол, агресия и насилие/.

3. Да се възпитават у учениците коректни и толерантни междуличностни взаимоотношения.

4. Осигуряване на възможност за подготовка,реализиране и успешно приобщаване към гражданското общество.

**III. Основни задачи:**

1. Изясняване основните причини за системните отсъствия в училище.

2. Намаляване на условията,пораждащи извършването на негативни прояви в училище и извън него. Да се проучат причините за противообществените прояви на регистрираните ученици и непрекъснато да се осъществява контрол над тях и поведението им с цел превантивни мерки.

3. Индивидуална работа с тези ученици. Търсене на възможности за включване на детето в определени дейности с превантивен характер. Поддържане на връзка със родителите им.

4. Провеждане на спортни празници, екскурзии, походи и културни мероприятия с цел гражданско възпитание и образование на учениците.

5. Координиране дейността на комисията с държавните и обществени органи и организации,имащи пряко отношение към борбата с противообществените прояви.

**IV. Дейности:**

1. ***Коригираща дейност.***

Комисията може да предлага мерки за:

* Ограничаване на асоциалните прояви на учениците.

Срок - постоянен

Отг.- комисия

* Повишаване сигурността на учениците в училище и в района около него.

Срок - постоянен

Отг. комисия, директор, охрана

* Търсене на възможности за разрешаване на проблемите на застрашените от отпадане ученици;деца жертви на насилие;деца с проблеми в общуването и склонни към агресия.

Срок - постоянен

Отг.- комисия

***2. Уведомяваща дейност.***

- Своевременно информиране на родителите за поведението на децата им.

Срок - постоянен

Отг.- комисия, кл.р-тел

* Уведомяване на МКБППМН за асоциалните прояви на учениците.

Отг.- комисия,директор

- Поддържане на връзка с отдел „Закрила на детето”.

- Изготвяне от класния ръководител на характеристика за ученика, извършил противообществените прояви.

Срок - постоянен

Отг.- комисия

***3. Подпомагаща дейност.***

Мероприятия и дейности с учениците:

* Запознаване учениците и родителите им с училищния правилник за вътрешния ред.

Срок- IX – X 2021 г.

- Моите задължения, правила на класа.

- Разговор между учениците 1-4 клас ,,Аз, моето семейство и училището“; Разиграват се ситуации, в които участниците имат възможност да се поставят на мястото на своите приятели, родители и учители и да изградят умения за позитивно мислене и разрешаване на конфликти без насилие.

* Анкета сред учениците ,,Насилие и срещам ли го в училище ?“

Срок X – 2021г.

- Изготвяне на правила за поведение в клас, мерки за поощрение и наказание.

- Игри за решаване на конфликти – по програма ,,Аз съм добър”

/Чрез решаване на казуси учениците придобиват умения за регулиране на поведението си и навици за добро общуване/.

Отг. кл. р-л, комисия

Срок – постоянен

* Провеждане на системна разяснителна работа в час на класа по проблемите и решаването им чрез подходящи и ефективни методи и форми.

Отг. кл. р-л

Срок – постоянен

**Беседи:**

- „Заедно можем да постигнем много”

- Агресия в училище и извън него. Как да се преодолее тя ?

- Да кажем ,,Да на спорта! Да на доброто!

- Изложба от детски рисунки ,,Светът е прекрасен”

Срок IV – 2022 г.

Занимания, които помагат за изграждане на култура на мира и ненасилие в училище:

-Агресия в отношенията – по програма „Силни без насилие”/за преодоляване агресивното поведение чрез ситуативни игри/

- Агресията между децата и агресията във всичките и проявления”/3 и 4 клас/

- Толерантност/презентация/

-Дърво на толерантността

- Моите приятели в училище – какво харесвам в тях? /1 и 2 клас/

- Разговор в кръг – „Хората около мен. Какви качества харесвам в моите приятели и мога ли да имам доверие в тях ? /3 и 4 клас/

**Други дейности и спортни празници:**

-Дърво на толерантността

Отг. комисия

* „Приказка за доброто”-чрез забавни игри да се стимулира позитивното мислене у децата, както и добротворческия им дух.

Отг. кл. р-л

Срок – постоянен

„Заедно можем да постигнем много” /Изработване на табло за доброто / и други подобни дейности.

Отг. комисия , кл. р-л

„Да бъдем здрави, добри, толерантни и можещи”

Срок V – 2022 г.

* „Във вълшебството на цветовете и още нещо...”

Съобразно националната стратегия за закрила на децата:

* Ден на изкуството/рисунки ,картички, стихове, разкази

За празника на училището

Нашите позитивни послания за добро в рисунки, балони и стихове.

Нека всички живеем с вяра в доброто.

Срок V – 2022 г.

Настоящият план е приет на заседание на ПС, протокол № 2/26.10. 2021 г. и е утвърден със Заповед на директора №139/27.10.2021 г.